# Arnold Vosloo

|  |
| --- |
| Arnold Vosloo |
|  |
| Arnold Vosloo in 2009 |
|

---

 |
| Geboorte | 16 Junie 1962 (1962-06-16) Pretoria |
| Nasionaliteit | Suid-Afrikaans |
| Beroep(e) | Akteur |
| Rolprente | *The Mummy* *The Mummy Returns* |
| *Internet-rolprentdatabasis*-profiel |

**Arnold Vosloo** (16 Junie 1962, Pretoria – ) is 'n Suid-Afrikaanse rolprent- en toneelakteur. Hy is bekend vir die titelrol wat hy vertolk het in die 1999-film *The Mummy* en die vervolg in 2001, *The Mummy Returns*.

## Loopbaan

Vosloo het sy loopbaan in die Suid-Afrikaanse teater begin waar hy verskeie Dalrotoekennings ontvang het vir sy optredes in toneelstukke soos *Don Juan*, *Hamlet*, en *Môre is 'n Lang Dag*. Hy het vinnig 'n bekende persoon in Pretoria se Staatsteater geword.

In 1984 gaan hy oor na rolprente, en speel die hoofrol in *Boetie gaan border toe!*, 'n komedie oor die Grensoorlog, saam met Frank Opperman. Ook in *Circles in the Forest* as Saul (gebaseer op die boek Kringe in 'n Bos van Dalene Matthee ) in 1990. Later speel Vosloo in die 'Boetie'-opvolger, *Boetie op maneuvers* in 1986.

Met sy aankoms in die VSA keer Vosloo terug na die teater waar hy optree in *Born In The RSA* en in 'n kortstondige produksie van *Salomé* saam met Al Pacino.

Sy Amerikaanse filmdebuut was in *1492: Conquest of Paradise (1992)*. Hy verskyn later in die twee minder suksesvolle vervolgverhale van die 1990 -film *Darkman, Darkman II: The Return of Durant (1994)* en *Darkman III: Die Darkman Die (1996)*, en vul die skoene van Liam Neeson as die karakter Darkman. Hy is ook bekend daarvoor dat hy skurke vertolk soos in die John Woofilm *Hard Target (1993)*, met Jean-Claude Van Damme in die hoofrol. Hy vertolk die titelrol van die 1999 film *The Mummy* (met Brendan Fraser in die hoofrol), asook die opvolger hiervan in 2001, *The Mummy Returns*. In albei films speel hy Imhotep, 'n ou Egiptiese hoëpriester. Vosloo speel ook François Molay, die hoofskurk se handlanger, in die 2003-film *Agent Cody Banks*.

Benewens sy filmloopbaan speel hy 'n gasrol in verskeie TV-reekse, waaronder *The Red Shoe Diaries, American Gothic (1995), Nash Bridges (1995), Charmed (2000), Alias (2004)* en *NCIS (2009*). Hy was een van die hoofkarakters in *Veritas: The Quest (2003)*.

In 2004 keer Vosloo terug na Suid-Afrika om in *Forgiveness* te speel, 'n film oor 'n oudpolisieman wat na die familie van 'n anti-apartheidsaktivis soek wat hy vermoor het. Ook speel hy die huursoldaat Colonel Coetzee in die 2006 film *Blood Diamond*, wat gedeeltelik verfilm is in Suid-Afrika. Vosloo se aangesig, sowel as sy stem, is gekies as die hoofheld (Saul Myers) in die videospeletjie *Boiling Point: Road to Hell*, wat in 2005 gepubliseer is. Hy vertolk ook die rol van die Cobra-huursoldaat, Zartan, in die 2009 videospeletjie *G.I Joe: The Rise of Cobra*.

## Filmografie

| Jaar | Titel | Rol | Notas |
| --- | --- | --- | --- |
| 1984 | *Boetie gaan border toe!* | Boetie van Tonder |  |
| 1985 | *Morenga*  | Schiller |  |
| 1987 | *Skeleton Coast* | Blade |  |
| *Saturday Night at the Palace*  | Dougie |  |
| *Steel Dawn* | Makker |  |
| 1988 | *Act of Piracy*  | Sean Stevens |  |
| *Gor* | Norman |  |
| 1989 | *Reason to Die*  | Wilson |  |
| *The Revenger*  | Mackie |  |
| 1990 | *Circles in a Forest*  | Saul |  |
| *Living to Die* | Jimmy |  |
| *The Rutanga Tapes* | Assad |  |
| *Buried Alive* | Ken Wade |  |
| 1992 | *The Finishing Touch*  | Mikael Gant |  |
| *1492: Conquest of Paradise* | Guevara |  |
| 1993 | *Red Shoe Diaries 2: Double Dare* | Bill |  |
| *Hard Target* | Pick van Cleaf |  |
| 1994 | *Darkman II: The Return of Durant* | Darkman/Dr. Peyton Westlake |  |
| 1995 | *American Gothic* | Rafael Santo | TV-reeks |
| *Fallen Angels* | MacMan | TV-reeks |
| 1996 | *Nash Bridges* | Alex Abe | TV-reeks |
| *Darkman III: Die Darkman* | Darkman/Dr. Peyton Westlake |  |
| 1997 | *Zeus and Roxanne* | Claude Carver |  |
| 1998 | *Rough Draft* | Stefan |  |
| *Progeny* | Dr. Craig Burton |  |
| 1999 | *Strange World* | Dark-Haired Man | TV-reeks |
| *The Mummy* | High Priest Imhotep |  |
| 2000 | *Charmed* | Darklighter | TV-reeks |
| 2001 | *The Red Phone: Manhunt*  | Wolf | TV-film |
| *The Mummy Returns* | High Priest Imhotep |  |
| 2002 | *Endangered Species* | Warden |  |
| *Con Express* | Anton Simeonov |  |
| *Warrior Angels* | Luke |  |
| *Global Effect*  | Dr. Richard Hume |  |
| 2003 | *Veritas: The Quest* | Vincent Siminou | TV-series |
| *Agent Cody Banks* | Francois Molay |  |
| *The Red Phone: Checkmate* | Wolf | TV-film |
| 2004 | *Alias* | Mnr. Zisman | TV-reeks |
| *Meltdown*  | Khalid/Sands | TV-film |
| *Forgiveness* | Tertius Coetzee |  |
| 2005 | *24* | Habib Marwan | TV-reeks, herhalende karakter |
| *Im Auftrag des Vatikans (Death Train)* | Lennart | TV-film |
| 2006 | *Blood Diamond* | Kolonel Coetzee |  |
| 2007 | *Living & Dying* | Ondersoekbeampte Rick Devlin |  |
| *Shark* | Andre Zitofsky | TV-reeks |
| 2008 | *Odysseus and the Isle of the Mists* | Odysseus |  |
| *Shark* | Andre Zitofsky | TV-reeks |
| 2009 | *Chuck* | Vincent | TV-reeks |
| *Fire and Ice: The Dragon Chronicles* | King Augustin |  |
| *NCIS* | Mossad Officer Amit Hadar | TV-reeks |
| *G.I. Joe: The Rise of Cobra* | Zartan |  |
| 2011 | *Vanilla Gorilla* | ? | Familie-avonture. Vrystellingsdatum: 24 April 2011. |
|  | *The Precious One* | Kevin Stent | Ware verhaal oor die Olimpiese atleet Precious McKenzie. |
|  | *Four Saints* | Baron de T’Serclaes |  |
| 2013 | *G.I. Joe: Retaliation* | Zartan |  |
| 2013 | *Odd Thomas* | Tom Jedd |  |
| 2015 | *Shark Killer* | Nix |  |
| 2018 | *The Harrowing* | Dr. Franklin Whitney |  |
| 2020 | *Griekwastad* | Colonel Dick de Waal |  |
| 2022 | Silverton Siege | Kaptein Johan Langerman |  |
| 2022 | Ludik | Daan Ludik | TV-reeks |

## Verwysings